Ek stem heelhartig met jou saam Jwcf. Dis inelkgeval vir my meer interressant om te sien met watter regverdigings mense daai tyd vorendag gekom het, as om te probeer om dit alles onder die mat te vee. Ek verstaan egter nie heeltemal hoekom jy jou beswaar in die geselshoekie maak nie. Soos naudefj reeds in die besprekingsblad genoem het, is jy welkom om die nodige verandering in die artikel by te bring. Dit mag wees dat iemand dan met jou sal wil stry daaroor, maar jy het die Wikipedia-beleid aan jou kant en ek glo meeste mense sal hulle skaar by neutraliteit en verifieerbaarheid. JCBrand (kontak) 08:20, 9 Februarie 2016 (UTC)
Dankie JCBrand, maar ek het die 'nodige verandering' bygebring wat dan weer weggevee is. Ek het net 'n edit war wil voorkom.
Ek wil graag vir Gebruiker:Jwcf die nodige agtergrond gee wat moontlik sal verduidelik waarom ek sy stuk uitgevee het. Ek het in verbinding met die Stoker familie getree en van hulle kant af die behoefte gesien dat 'n gebalanseerde artikel oor Prof. H.G. Stoker geskryf moet word. As 'n mens kyk na die Engelse Wikipedia artikel word daar hoofsaaklik op Stoker se ondersteuning van apartheid klem gelê, sonder dat daar ook melding gemaak word van sy positiewe nalatenskap. Tans is ek besig met my PHD studies oor Prof. Stoker en kom uit sy werke agter dat 'n mens regtig versigtig moet wees om iemand te takseer as 'n ondersteuner van apartheid. Ek pleit nie daarvoor dat enige verwysing van apartheid op die Stoker wiki verwyder moet word nie, maar dat dit verseker nie die hoofdeel van die artikel hoef uit te maak nie en dat 'n mens regtig op hierdie betrokke punt na Stoker eie werke kan verwys. Ek het dus as 'n beginpunt Prof. Raath se artikel gebruik waarvoor ek toestemming gekry het. Prof. Raath word vandag beskou as die vernaamste Stoker kenner en dus glo ek sy artikel is 'n goeie beginpunt. Wat die foto's betref het ek dit aanvanklik op 'n verkeerde wyse opgelaai en ek beplan om die fout ook reg te stel. Vir die vorige gebruikers wat ernstig gegrief is oor die artikel, wil ek julle net gerus stel dat ek nie duistere motiewe het met die artikel nie. Ek wil regtig poog dat die waarheid oor Prof. H.G. Stoker op 'n gebalanseerde wyse gestel moet word. Ek leer nog self hoe Wikipedia werk, maar is bly dat daar erns gemaak word met die saak van plagiaat. Julle sal ook sien dat 'n hele aantal plekke bygevoeg het waar staan, "verwysing benodig". Dit was my bedoeling om uit die oorspronklike tekste hier bronne by te voeg wat dit vir ander sou moontlik maak om elke verwysing na te gaan. Ek was dus voordat die artikel deur ander afgehaal is (wat ek nou verstaan) van plan om nog verder aan die artikel te werk. Ek hoop dit beantwoord julle vrae.--Victor Correia (kontak) 05:54, 13 Februarie 2016 (UTC)-
Ek het nie besef daar is 'n beleid op die Afrikaanse Wikipedia om nie-vrye media (beperk, let wel) te gebruik nie. Ek neem aan die beleid is nog geldig? Is daar 'n manier om dit aan te dui as jy 'n beeld oplaai? Winston (kontak) 23:00, 7 Februarie 2016 (UTC)
Aan die Wiki-gemeenskap: na aanleiding van die kommunikasie hierbo iewers oor nuwe Afrikaanse name wat ons besig is om te skep net die volgende. Die meeste name sal vir plante, diere en visse wees. Ek stel voor dat ons 'n blad/artikel skep met die naam bv. Afrikaanse name geskep deur die Wikipedia-gemeenskap. Dit moet bestaan uit 'n tabel met die volgende hofies:
Daar sal dan 'n ouditspoor wees indien enige persoon meer wil weet waar die naam vandaankom. Miskien sal 'n persoon 'n doktorale tesis skryf oor die Wikigroep van 2016 se inisiatiewe oor 50 jaar! Ons kan dit miskien ook aanbied aan bv. WAT soos voorgestel deur Suidpunt met 'n donasie natuurlik! Ek sal navraag doen in Berlyn indien grootboet Wiki dalk kan help met fondse hier! Ons kan dit ook aanbied aan die universiteite siende dat daar in elk geval geen marienewoordeboek bestaan nie. Ek dink dit sal in elk geval meer professioneel lyk!
Indien 'n ander woord deur die Taalkommissie geskep word, moet Wikipedia se woord deurgehaal word met 'n enkele streep: "volunteer". Dus kan 'n mens sien dat Wikpedia die woord "volunteer" vroeër gebruik het, maar dat dit met 'n amptelike woord vervang is. In die komentaarkolom sal die teks lees: "Verplaas deur vrywilliger op xx/xx/xxxx". Martinvl (kontak) 21:30, 8 Februarie 2016 (UTC)
Ek dink dis 'n goeie idee en Martinvl maak ook goeie voorstelle. +1 van my. JCBrand (kontak) 08:09, 9 Februarie 2016 (UTC)
As jy in die Kaap woon, kom sluit gerus by ons aan vir die eerste Wikipedia Laerskoolwerkswinkel. Die projek het ten doel om artikels op Wikipedia vir gebruik deur laerskoolleerders te verbeter.
Ek het die moontlikheid om 'n beeld toe te voeg op 'n jaarbladsy geskep. Sien 1 en 1652 hoe dit uitsien. Indien dit nie gewens is nie, kan dit eenvoudig verwyder word. Jcwf (kontak) 03:38, 13 Februarie 2016 (UTC)